MF «Lødingen» (1972)

MF «Lødingen», nå MF «Skutvik», er en bilferge bygd i 1972 i Harstad, overlevert rederiet Nord-Ferjer den 19. mai og satt inn som hovedferge på Vestfjordsambandet Bognes–Lødingen fra den 23. mai samme år.

Ferga var den største lukkede ferje i Nord-Ferjes flåte frem til MF «Bognes», som ble bygd for samme samband i 1977,ble forlenget i 1983.  «Lødingen» er lukket fra baug- til hekkport med passasjersalong, kafeteria, kabysse, messe og mannskapslugarer plassert under bildekket i tillegg til en utsiktssalong over bildekket. Hun er spesialbygd for å kunne bli brukt som transportfartøy for Forsvaret i en krigssituasjon.

«Lødingen» ble etterhvert erstattet på sitt opprinnelige samband, først av «Stetind» deretter av «Tysfjord», og har siden midten av 80-tallet vært brukt som utleie-, reserve- og suppleringsferge på en rekke forskjellige samband i Nord-Norge, deriblant Bodø-Moskenes, Svolvær-Skutvik og Andenes-Gryllefjord. Hun hadde et verkstedopphold som varte i nesten et halvt år etter en grunnstøting ved Røst i august 2001.

Skipet har siden 2009 seilt for Torghatten Nord AS, og den 9. mai 2012 ble det foretatt et navneskifte til MF «Skutvik» (IV) som følger av at en ny gassferge som ble bygd for rederiet fikk navnet «Lødingen».

Rederihistorikk
1972 - 1990: Nord-Ferjer AS
1990 - 2006: Ofotens og Vesteraalens Dampskibsselskab ASA
2006 - januar 2009: Hurtigruten Group ASA, senere Hurtigruten ASA
5. februar 2009 - : Torghatten Nord AS

Sambandshistorikk
23. mai 1972 - 1986: Sambandet Bognes–Lødingen
Hovedferge 1972 til cirka 1980 og vekslende hoved-/suppleringsferge til sommeren 1983. Kun sommersupplering fra og med 1983 til og med 1986
23. mai 1972 - 12. desember 1976 også på sambandet Lødingen-Rinøyvåg

Oktober 1983 - mai 1984: Utleid til sambandet Skudeneshavn-Randaberg.
Tidvis suppleringsferge på sambandet Bognes–Skarberget
Vinteren 1986: Utleid til sambandet Melbu-Fiskebøl
Somrene 1987 og 1988: Utleid til sambandet Kåfjord-Honningsvåg
Sommeren 1990: Åpnet sambandet Bodø - Moskenes
Vinter 1990-1991 og 1991-1992: I spesialrute Bodø- Værøy på grunn av manglende flyforbindelse.

1998-99, 1999-2000, 2002, 2004, 2007: Utleid til sambandet Øksfjord-Hasvik
Supplerings- og reserveferge på ruten Bodø-Moskenes mellom 1990 og 1999 og i 2001.
Tidvis i trafikk på sambandet Svolvær-Skutvik via Skrova
2000, 2004 og 2007: Sambandet Bognes–Lødingen og reserveferge
2002: Sambandet Drag–Kjøpsvik
Somrene 2008 - 2012: Utleid til sambandet Andenes-Gryllefjord
2012: I opplag/reserveferge
2021: Sambandet Botnhamn–Brensholmen

Referanser

Kilder
Hjemmesiden til Torghatten Nord
Fjordfähren in Norwegen - Skutvik 
Tores historiske hjemmeside: om Nord-Ferjer og MF «Lødingen»

Eksterne lenker 
 
 Bilde av «Lødingen» på vei inn til Gryllefjord.

Norske ferger
Sjøfart i Nordland
Skip fra 1972
Torghatten Nord-ferger
OVDS-skip
Nord-Ferjer
Skip bygget i Norge
Artikler i sjøfart-prosjektet